આટલું વાંચીને તમને પણ તમારા મનમાં વસી ગયેલા જૂના ફોટોગ્રાફ્સ જોવાની કસક જાગી? તો શું કરશો? જૂની યાદો ભલે મનમાં અકબંધ હોય, એને સાચવતાં આલબમ ક્યાં હશે એ શોધવા જવું પડશે. બીજી તરફ, સ્માર્ટફોનને કારણે ફોટોગ્રાફી અને ફોટોઝનું મેનેજમેન્ટ બંને હવે એકદમ સહેલાં થઈ ગયાં છે. સહેલું એટલે કેવું? તમે એક, બે કે ત્રણ-ચાર વર્ષ પહેલાં કોઈ સ્થળે ટૂર પર ગયા હો કે કોઈનો બર્થડે ઊજવ્યો હોય, તો ફોનમાંની ગૂગલ ફોટોઝ એપ કે ફેસબુકનું નોસ્ટાલ્જિયા ફીચર બરાબર એ જ દિવસે એ દિવસોની યાદ અપાવતા ફોટોઝ આપણી સમક્ષ લાવી મૂકે. શરત એટલી કે એ ફોટો ડિજિટલ હોય અને જે તે એપમાં સ્ટોર કર્યો હોય.